В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 29.07.2026 г.

Днес, 29.07.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Пламен Найденов
                                                                                             Огнян Дамянов
                                                                                             Боян Новански
              
         ОТСЪСТВАТ: Олга Керелска и Йордан Стоев.

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Минчо Стаев – главен експерт - инженер в отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

- Инвестиции и строителство:

1.ОТНОСНО: Избор на изпълнители на акцесорни услуги, свързани с  реализиране на обект „СМР на СП - гр. София, бул. „Витоша“ № 2, включващи фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“) стаи с № № 26, 27, 28 и 29 на I-ви сутерен (откъм ул. „Алабин“) и обект „Изграждане на 4 броя външни асансьори в Съдебната палата -  гр. София".

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1. ПРИЕМА за изпълнител на услуга с предмет: „Упражняване на авторски надзор на обект: СМР на СП - гр. София, бул. „Витоша“ № 2, включващи фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“) стаи с № № 26, 27, 28 и 29 на I-ви сутерен (откъм ул. „Алабин“) – „ИНТЕРГРУП КЪМПАНИ“ ООД съгласно предоставена оферта за изпълнение на услугата в размер на 25 200 € без ДДС или 30 240 € с ДДС. 
	1.2. ВЪЗЛАГА на дирекция „Управление на собствеността на съдебната власт“ към администрацията на ВСС, при изготвяне на проекта на Инвестиционна програма на ВСС по § 51-00 „Основен ремонт на ДМА“ и                    § 52-00 „Придобиване на ДМА“ за 2026 г. да бъде включен обект: „Упражняване на авторски надзор на обект: СМР на СП - гр. София, бул. „Витоша“ № 2, включващи фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“) стаи с № № 26, 27, 28 и 29 на I-ви сутерен (откъм ул. „Алабин“) със сметна стойност 30 240 € с ДДС, годишна задача 7 560 € с ДДС и срок за изпълнение 2026 г. – 2028 г.
	1.3. ПРИЕМА за изпълнител на услуга с предмет: „Упражняване на авторски надзор за строеж „Изграждане на 4 броя външни асансьори в Съдебна палата - София“ – „ИНТЕРГРУП КЪМПАНИ“ ООД съгласно предоставена оферта за изпълнение на услугата в размер на  25 200 € без ДДС или 30 240 € с ДДС. 
	1.4. ВЪЗЛАГА на дирекция „Управление на собствеността на съдебната власт“ към администрацията на ВСС, при изготвяне на проекта на Инвестиционна програма на ВСС по § 51-00 „Основен ремонт на ДМА“ и                    § 52-00 „Придобиване на ДМА“ за 2026 г. да бъде включен обект:  „Упражняване на авторски надзор за строеж „Изграждане на 4 броя външни асансьори в Съдебна палата - София“ със сметна стойност 30 240 € с ДДС, годишна задача 7 560 € с ДДС и срок за изпълнение 2026 г. – 2028 г.
	1.5. ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договори с определения изпълнител по т. 1.1 и т. 1.3, след утвърждаване на Инвестиционната програма на ВСС за 2026 г.

	2.ОТНОСНО: Писмо от и.ф. главен прокурор на Република България, във връзка с преходни обекти, включени в Инвестиционната програма на ВСС по § 51-00 „Основен ремонт на ДМА“ и по § 52-00 „Придобиване на ДМА“ и в изпълнение на решение по т. 1.2 от протокол № 01/14.01.2026 г. на комисия „Управление на собствеността“ към Пленума на ВСС. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. ПРИЕМА за необходимо и целесъобразно включване в проекта на Инвестиционната програма на ВСС за 2026 г. на следните обекти:
- „Основен ремонт, внедряване на мерки за енергийна ефективност и газификация на сграда с идентификатор 66425.500.3694 по КК и КР на гр. Силистра“ с прогнозна стойност 191 549,41 € с ДДС, срок на изпълнение 2026 г. - 2028 г. и годишна задача за 2026 г. – 19 160,00 €.
- „Основен ремонт и реконструкция и газификация на сграда с идентификатор 66425.500.3695.1 по КК и КР на гр. Силистра“ с прогнозна стойност 455 236,22 € с ДДС, срок на изпълнение 2026 г. - 2028 г. и годишна задача за 2026 г. – 45 500,00 €.
2.2. ВЪЗЛАГА на административния ръководител на Окръжна прокуратура – Ямбол за определяне на прогнозната стойност на обществената поръчка с предмет: „Изготвяне на инвестиционен проект за основен ремонт на административна сграда, находяща се в гр. Ямбол, ул. „Бяло море“ № 1“ да проведе по реда на ЗОП нови пазарни консултации, включително пазарни проучвания. За резултата от проведените пазарни консултации/пазарни проучвания да се уведоми дирекция „Управление на собствеността на съдебната власт“ в администрацията на ВСС.
2.3. ИЗПРАЩА решението на и.ф. главен прокурор на Република България и на административния ръководител на Окръжна прокуратура – Силистра за сведение и на административния ръководител на Окръжна прокуратура – Ямбол, за сведение и изпълнение.

	3.ОТНОСНО: Изпълнение на решение по т. 27.2 от протокол                    № 27/15.07.2026 г. на Комисия „Бюджет и финанси“ към Пленума на ВСС, във връзка с изготвяне на проектобюджет на Висшия съдебен съвет за 2027 г. и бюджетни прогнози за 2028 г. и 2029 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА предложението за необходимите средства, свързани с управлението, поддръжката и стопанисването на сградния фонд на съдебната власт, които да бъдат включени в проектобюджета на Висшия съдебен съвет за 2027 г. и бюджетните прогнози за 2028 г. – 2029 г.
3.2.ИЗПРАЩА решението по т. 3.1, ведно с приложение № 1 – прогнозен размер на средствата, на комисия „Бюджет и финанси“ към Пленума на ВСС, за действия по компетентност.

	4.ОТНОСНО: Информация за класиране на проектни предложения, във връзка с кандидатстване на органи на съдебната власт по Програма „Развитие на регионите“ 2021-2027 /ПРР/ на Министерство на регионалното развитие и благоустройството за сгради на съдебната власт по Приоритет 4 „Справедлив преход“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за сведение предоставената информация, във връзка с класиране на проектни предложения на органи на съдебната власт по процедура BG16FFPR003-4.014-S1 – Компонент 2 по Приоритет 4 „Справедлив преход на Програма „Развитие на регионите“ 2021-2027 г.
4.2.ИЗПРАЩА решението, ведно с изложението към него, на комисия „Бюджет и финанси“ към Пленума на ВСС за сведение.

- Текущи ремонти:

	5.ОТНОСНО: Решение по т. 21.2. от протокол № 27/15.07.2026 г. на комисия „Бюджет и финанси“ към Пленума на Висш съдебен съвет във връзка с обществена поръчка с предмет „Текущ ремонт на фасади и подмяна на дограма  на сградата на Районен съд – Разлог“. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо извършването на разход за сключване на граждански договор с външен изпълнител за изготвяне на документация за обществена поръчка с предмет „Текущ ремонт на фасади и подмяна на дограма на сградата на РС - Разлог“ по реда на чл. 114 от ЗОП и подпомагане възлагателната дейност на Районен съд – Разлог по провеждането на процедурата в размер 1 278,00 евро с ДДС, съгласно искането от административния ръководител на съда.
5.2.ИЗПРАЩА решението по т. 5.1, ведно с мотивната част към него на комисия „Бюджет и финанси“ към Пленума на ВСС, по компетентност.
5.3.ИЗПРАЩА решението на административния ръководител на Районен съд – Разлог, за сведение.

	6.ОТНОСНО: Писмо от административния ръководител на Окръжен съд – Пазарджик с искане за осигуряване на средства за неотложен ремонт на комин в сградата на Съдебна палата - Пазарджик.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за необходимо и целесъобразно извършването на неотложен ремонт на комина на отоплителната инсталация в сградата на Съдебна палата – Пазарджик, ул. "Хан Крум" № 3 на стойност 7 441,50 € с ДДС, съгласно предоставената от административния ръководител на Окръжен съд – Пазарджик икономически най-изгодна оферта.

Мотиви: Неотложният ремонт на комина на отоплителната инсталация в сградата на Съдебна палата – Пазарджик е необходим, с цел предотвратяване на опасността от срутване на комина и течове в помещенията, през които преминава коминното тяло. Ремонтните работи попадат в обхвата на чл. 12 и представляват неотложен ремонт по смисъла на § 1 от Допълнителните разпоредби на Правилата и искането за тяхното разглеждане и произнасяне за осигуряване на средства за изпълнението им е в съответствие с решение по т. 12 от протокол № 22/10.06.2026 г. на комисия „Бюджет и финанси” /КБФ/ към Пленума на ВСС и указания на Комисия „Управление на собствеността“ към Пленума на ВСС, дадени с писмо рег. № ВСС – 8621/22.06.2026 г.
Справка за отпуснатите средства на ОС – Пазарджик 
за периода 2021 г. – 2026 г.
година	Корекция на бюджета на ОСВ за извършване на текущ ремонт	Вид на текущия ремонт	
2021	4 645,00 лв.
4 580,00 лв.

651,00 лв.

800,00 лв.	Ремонт на 3бр.врати
Реставрация на входни врати 3бр. 180/500см.	
Преместване на пожарна централа IFS7002
Ремонт на помещение 6м2	
2022	6 037,00 лв.
5 544,00 лв.

5 000,00 лв.
1 568,28 лв.	Ремонт и подмяна 3 бр. врати
Реставрация на входни врати 3бр. 180/500см.	
Частичен ремонт водопровод
Ремонт на помещение 6м2	
2023	0,00 лв.	Няма	
2024	0,00 лв.	Няма	
2025	26 622,00

19 361,00 лв. 

3 344,00 лв.

20 592,00 лв.
	Частичен ремонт на ограда, чрез изчукване на компрометирана мазилка, шпакловка, поставяне на ъглови профили, грундиране, направа на цокъл и залепване на риолитни плочи – 
Ремонт на помещение и обособяването му за ползване и ремонт на помещение до газов котел -;
Подмяна на съществуващо осветление за 36 броя LED панели и 3 бр. LED лампи
Реставрация на 22 бр. дъбови врати с каси и подмяна на обков	
2026		Заявени СМР за 2026 г. - няма 	

6.2.ПРЕДЛАГА на Комисия „Бюджет и финанси“ към Пленума на ВСС да бъдат осигурени по бюджета на Окръжен съд – Пазарджик финансови средства в размер на 7 442 € с ДДС за неотложен ремонт на комина на отоплителната инсталация в сградата на Съдебна палата - Пазарджик, намираща се в гр. Пазарджик, ул. „Хан Крум“ № 3.
	Забележка: Заведената претенция по щета № 0110-100-00040-2026 от ОС - Пазарджик е отхвърлена от Застрахователя с писмо рег. № ВСС-5051/18.05.2026 г.
6.3.ИЗПРАЩА решението на Комисия „Бюджет и финанси“ към Пленума на ВСС по компетентност.
6.4.ИЗПРАЩА решението на административния ръководител на Окръжен съд – Пазарджик за сведение.

	7.ОТНОСНО: Писмо от административния ръководител на Районен съд – Свиленград с искане за осигуряване на средства за закупуване на нова пожароизвестителна централа в сградата на съда. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за необходимо и целесъобразно извършването на авариен ремонт в Съдебна палата – Свиленград, находяща се в гр. Свиленград, ул. „Георги Бенковски“ № 12, на обща стойност 1 056,00 € с ДДС, за доставка и монтаж на нова пожароизвестителна централа, съгласно предоставената икономически най-изгодна оферта от административния ръководител на Районен съд – Свиленград.
Мотиви:. Доставката и монтажа на нова пожароизвестителна централа към пожароизвестителната инаталация/ПИИ/ в сградата на Съдебна палата – Свиленград е необходим, с цел възстановяване работата на ПИИ, предотвратяване на щети, вследствие на възникване на пожар в сградата и изпълнение на разпореждане на РСПБЗН – Свиленград в срок. 
Ремонтните работи за възстановяване работата на ПИИ в сградата на РС – Свиленград, находяща се в гр. Свиленград, ул. „Георги Бенковски“ № 12 попадат в обхвата на чл. 12 и представляват авариен и неотложен ремонт по смисъла на § 1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт и искането за тяхното разглеждане и произнасяне за осигуряване на средства за изпълнението им е в съответствие с решение по т. 12 от протокол № 22/10.06.2026 г. на комисия „Бюджет и финанси” /КБФ/ към Пленума на ВСС и указания на Комисия „Управление на собствеността“ към Пленума на ВСС, дадени с писмо рег. № ВСС – 8621/22.06.2026 г. 
Справка за отпуснатите средства на Районен съд – Свиленград 
за периода 2021 г. – 2026 г.
година	Корекция на бюджета на ОСВ за извършване на текущ ремонт	Вид на текущия ремонт	
2021	6 300,00 лв.	Закупуване на стълбищен робот.	
2022	2 472,00 лв.	Разширяване на обхвата на съществуващата система за видеонаблюдение и ремонт на осветление в сградата на Районен съд – Свиленград.	
2023	0,00 лв.	няма	
2024	0,00 лв.	няма	
2025	0,00 лв.	няма	
2026	1 241,00 евро	Авариен ремонт на покрив.	
2026		Заявени СМР за 2026 г. - няма	
7.2.ПРЕДЛАГА на Комисия „Бюджет и финанси“ към Пленума на ВСС да бъдат осигурени по бюджета на Районен съд – Свиленград средства в общ размер 1 056,00 € с ДДС, за авариен ремонт в сградата на съда, находяща се в гр. Свиленград, ул. „Георги Бенковски“ № 12 за доставка и монтаж на нова пожароизвестителна централа 
7.3.ИЗПРАЩА решението на Комисия „Бюджет и финанси“ към Пленума на ВСС по компетентност.
7.4.ИЗПРАЩА решението на административния ръководител на Районен съд – Свиленград за сведение.

	8.ОТНОСНО: Писмо от административния ръководител на Окръжен съд – Ямбол с искане за осигуряване на средства за неотложен ремонт на зидан котел в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРИЕМА за необходимо и целесъобразно извършването на неотложен ремонт на зидан котел УНИ 58 m2 в сграда на Съдебна палата – Ямбол, находяща се в гр. Ямбол, ул. „Жорж Папазов“ № 1 на стойност 4 919,40 евро с ДДС, съгласно представена оферта от административния ръководител на Окръжен съд – Ямбол.
Мотиви: Неотложният ремонт на зидан котел УНИ 58 m2 в сградата на Съдебна палата – Ямбол е необходим, с оглед възстановяване на нормално топлоподаване през предстоящия отоплителен сезон 2026-2027 и предоставяне на нормална работна среда в посочения период.
Ремонтните работи за възстановяване експлоатационното състояние на зидан котел УНИ 58 m2, в сградата на ОС – Ямбол, находяща се в гр. Ямбол, ул. „Жорж Папазов“ № 1 попадат в обхвата на чл. 12 и представляват неотложен ремонт по смисъла на § 1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт и искането за тяхното разглеждане и произнасяне за осигуряване на средства за изпълнението им е в съответствие с решение по т. 12 от протокол № 22/10.06.2026 г. на комисия „Бюджет и финанси” /КБФ/ към Пленума на ВСС и указания на Комисия „Управление на собствеността“ към Пленума на ВСС, дадени с писмо рег. № ВСС – 8621/22.06.2026 г.

Справка за отпуснатите средства на ОС – Ямбол
за периода 2021 г. – 2026 г.

година	Корекция на бюджета на ОСВ за извършване на текущ ремонт	Вид на текущия ремонт	
2021	19 047.95 лв.	Строително - монтажни работи в кабинети № 214, 211, 205, 225 и в коридор	
2022	14 387,00 лв.	Авариен ремонт на покрив и вътрешен ремонт по стени и тавани.	
2023	776,00 лв.	Отстраняване на щети във връзка с настъпило застрахователно събитие № 010008-2112/28.06.2022 г.	
2024	0,00 лв.	няма	
2025	4 108,00 лв.

1 170,00 лв.

7 556,00 лв.	Подмяна на метална врата от северозападната страна на сградата, която се използва за служебен вход –Монтаж на осветителни тела в дворното пространство на прилежащия терен (дворно място) 
Авариен ремонт на главното разпределително ел.табло и ел.табло на 2 - ри етаж в основната сграда на Съдебна палата – Ямбол към сградата на съда.	
2026	3 738,00 евро	Доставка и монтаж на нов газов кондензационен котел с мощност  35 kW за отоплителната инсталация на сградата на Съдебна палата, находяща се в гр. Ямбол, ул. „Жорж Папазов“ № 1	
2026		Заявени СМР за 2026 г. – няма.	
8.2.ПРЕДЛАГА на Комисия „Бюджет и финанси“ към Пленума на ВСС да бъдат осигурени по бюджета на Окръжен съд – Ямбол средства в размер на 4 920,00 евро с ДДС за неотложен ремонт на зидан котел УНИ 58 m2 сграда на Съдебна палата – Ямбол, находяща се в гр. Ямбол, ул. „Жорж Папазов“ № 1. 
8.3.ИЗПРАЩА решението на Комисия „Бюджет и финанси“ към Пленума на ВСС по компетентност.
8.4.ИЗПРАЩА решението на административния ръководител на ОС – Ямбол, за сведение.

- Управление на собствеността:

9.ОТНОСНО: Проект на решение за упълномощаване на представляващия ВСС да изрази становище пред министъра на регионалното развитие и благоустройство във връзка с образувана преписка в МРРБ, относно изпълнение на Решение № 88 на Министерския съвет от 26.01.2026 г.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 17/23.07.2026 г., т. 14
на Пленума на Висшия съдебен съвет
Р Е Ш И:

             1. УПЪЛНОМОЩАВА представляващия Висшия съдебен съвет да изрази становище пред министъра на регионалното развитие и благоустройство, че не е налице отпаднала необходимост от имотите, находящи сe в гр. София, бул. „Александър Стамболийски“ № 39 и пл. „Света Неделя“ № 5, предоставени за управление на ВСС с РМС № 926/17.11.2022 г. по т. 5, т. 6 и т. 7, изменено с РМС № 88/26.01.2026 г. по т. 15 за удължаване на срока до 01.08.2026 г. и да предложи изменение на т. 12 и т. 15 от РМС № 88/26.01.2026 г., като думите „до 1 август 2026 г.“ да бъдат заменени с думите „до 1 август 2027 г.“.

10.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до председателя на Общински съвет - Костинброд за предоставяне безвъзмездно за управление на Пленума на ВСС, за нуждите на Районен съд - Костинброд, недвижим имот – частна общинска собственост, находящ се в гр. Костинброд.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:
          10.1.ВЪЗЛАГА на дирекция „Управление на собствеността на съдебната власт“ да изпрати писмо до административния ръководител на Районен съд – Костинброд за предоставяне на допълнителна информация и изразяване на становище относно прекратяване на съсобствеността между ВСС и Община Костинброд върху имот с идентификатор 38978.900.2721 по КККР на гр. Костинброд, целият с площ 726.00 кв.м., представляващ УПИ 1-2721 от кв. 109-а по регулационния план на гр. Костинброд, чрез изкупуване на 25,001/100 ид.ч. – частна общинска собственост от посочения поземлен имот, ведно с построената в имота двуетажна сграда, с идентификатор 38978.900.2721.1 по КККР на гр. Костинброд.
КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 17/23.07.2026 г., т. 14
на Пленума на Висшия съдебен съвет
Р Е Ш И:

1.	УПЪЛНОМОЩАВА представляващия ВСС да отправи искане до председателя на Общински съвет – Костинброд и кмета на община Костинброд, за започване на процедура по реда на чл. 12, ал. 3 и ал. 4 от Закона за общинската собственост, за предоставяне безвъзмездно за управление на ВСС, за нуждите на Районен съд - Костинброд на имоти - частна общинска собственост, съставляващи 25 % идеални части от ПИ с идентификатор 38978.900.2721 по КККР на гр. Костинброд, целият с площ  726.00 кв.м., представляващ УПИ 1-2721 от кв. 109-а по регулационния план на гр. Костинброд, ведно със съответните идеални части от сградата, находяща се в имота с идентификатор 38978.900.2721.1, по КККР на гр. Костинброд, представляващи 117,68. кв.м. от I-ви /първи/ етаж, 145.00 кв.м. от II-ри /втори/ етаж и 145.00 кв. м. от тавански етаж и ПИ с идентификатор 38978.900.2722 по КККР на гр. Костинброд с площ 638.00 кв.м., представляващ УПИ V-2722 „За паркинг“ от кв. 109-а по регулационния план на гр. Костинброд, за срок от 5 /пет/ години, както и да подпише договор с кмета на Община Костинброд, считано от 22.12.2026 г. 	

11.ОТНОСНО: Проект на решение за упълномощаване на представляващия Висшия съдебен съвет да изрази становище на основание чл. 17, ал. 2 от ЗДС до областния управител на област Плевен за имот, находящ се в гр. Плевен с отпаднала необходимост за ВСС.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 17/23.07.2026 г., т. 14
на Пленума на Висшия съдебен съвет
Р Е Ш И:

1.	УПЪЛНОМОЩАВА представляващия ВСС да изрази становище на основание чл. 17, ал.2 от Закона за държавната собственост до областния управител на област Плевен за отпаднала необходимост за ВСС от недвижим имот – частна държавна собственост, за жилищни нужди, находящ се в  гр. Плевен, ж.к. „Сторгозия“, бл. 92, вх. Е, ет. 3, ап. 9. 

12.ОТНОСНО: Проект на решение във връзка с писмо от административния ръководител на Окръжен съд – Пловдив за поставяне на възпоменателна плоча на лицевата фасада на Съдебната палата в гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:
12.1.ДАВА СЪГЛАСИЕ за поставяне от наследниците на фамилия Обрейкови на възпоменателна плоча, изработена от черен гранит, с приблизителни размери 80 х 60 см, на лицевата част на фасадата от източната страна на входа на Съдебната палата – Пловдив, находяща се в гр. Пловдив, бул. „Шести септември“ № 167, съдържаща информация относно построяването й.  Административният ръководител на Окръжен съд – Пловдив да предприеме необходимите действия за организиране на поставянето й, като подпише протокол за извършените действия. 
12.2.ИЗПРАЩА решението на административния ръководител на Окръжен съд - Пловдив, за сведение и изпълнение.	

 13.ОТНОСНО: Проект на решение за упълномощаване на представляващия Висшия съдебен съвет да подпише споразумение за прекратяване на договор № ВСС – 8585/21.08.2020 г., сключен между Областния управител на област Враца и Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 17/23.07.2026 г., т. 14
на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да подпише споразумение за прекратяване на договор рег. № ВСС - 8585/21.08.2020 г., сключен между Областния управител на област Враца и Висш съдебен съвет, за учредяване безвъзмездно право на управление на имот – частна държавна собственост, находящ се в гр. Мездра, ул. „Иван Вазов“ № 2, представляващ стая № 304а със застроена площ 18 кв.м. на третия етаж от административна сграда, находяща се в поземлен имот с идентификатор 47714.500.1405.1 по КККР на гр. Мездра.

14.ОТНОСНО: Писма от главния секретар на Министерството на регионалното развитие и благоустройството и заместник министъра на Министерство на вътрешните работи във връзка с образувана преписка за имот, находящ се в гр. Бяла Слатина.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

14.1.ВЪЗЛАГА на административния ръководител на Районен съд – Бяла Слатина да предприеме необходимите действия за възлагане на услуга с предмет: „Изготвяне на ситуационна скица с обозначени линии на застрояване, разстояния и височини от техническо лице, правоспособно по Закона за устройство на територията, за определяне на точното местоположение за изграждане на пристройка за външен асансьор към сградата на Районен съд – Бяла Слатина в имот с идентификатор 07702.501.1046“, като  за резултата да уведоми дирекция „Управление на собствеността на съдебната власт“ към администрация на Висшия съдебен съвет.
14.2. ИЗПРАЩА  решението по т. 14.1 на административния ръководител на Районен съд – Бяла Слатина за изпълнение.

15.ОТНОСНО: Писмо - възражение във връзка с ползването на открити паркинги към сградата на Съдебна палата – Бургас.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

15.1.ПРИЕМА, че не са налице основания за осигуряване на достъп и използване на служебния паркинг от г-жа Деница Вълкова, в недвижим имот - публична държавна собственост, находящ се в гр. Бургас, ул. „Александровска“ № 101, през почивните и празнични дни, с оглед издадена заповед от 27.06.2022 г. на административните ръководители на Апелативен съд /АС/ – Бургас и Апелативна прокуратура /АП/ – Бургас, с която се забранява домуването /паркирането през нощта/ на лични автомобили на магистрати, служители и техни роднини, както и спирането на автомобили от лица, които не са в трудови правоотношения с АС – Бургас и  АП – Бургас.                           
15.2. ИЗПРАЩА решението на г-жа Деница Вълкова, съдия във Върховен касационен съд /ВКС/, за сведение. 
15.3.  ИЗПРАЩА решението на административните ръководители на АС – Бургас и АП – Бургас, за сведение.

16.ОТНОСНО: Писмо от административния ръководител на Софийски районен съд относно разполагане на копирни машини за ползване от адвокати.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

          16.1.ПРИЕМА проект на писмо до административния ръководител на Софийски районен съд, относно предоставяне на допълнителна информация за разполагане в сградите на бул. „Цар Борис III“ № 54 и бул. „Ген. М. Д. Скобелев“ № 23 на копирни машини  за ползване от адвокати.
          16.2.ВЪЗЛАГА на дирекция „Управление на собствеността на съдебната власт“ към администрацията на ВСС да докладва отново преписката след получаване на информацията по т. 16.1 от административния ръководител на Софийски районен съд.

17.ОТНОСНО: Извършване на геодезическо заснемане и изменение на кадастралната карта за сграда с идентификатор 07603.501.2314.1, находяща се в гр. Бяла, пл. „Екзарх Йосиф I“ № 1.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

          17.1.ВЪЗЛАГА на дирекция „Управление на собствеността на съдебната власт“ да изпрати писмо до административния ръководител на Окръжна прокуратура – Русе за предприемане на необходимите действия за извършване на геодезическо заснемане на помещения с №№ 18, 19, 20, 21 и 22 на втори етаж /кота +4,35/ и гаражна клетка на кота -2,65 /сутерен/ от западната страна със застроена площ 24 кв.м., предоставени със заповед № 137/10.05.1999 г. на областния управител на област Русе и договор от 10.05.1999 г., и изменение на кадастрална карта и кадастрални регистри /КККР/ на гр. Бяла за сграда с идентификатор 07603.501.2314.1, находяща се в гр. Бяла, пл. „Екзарх Йосиф I“ № 1, с оглед обособяване на самостоятелен обект в сграда /СОС/ и съставяне на акт за публична държавна собственост за имота.

- Разни:

18.ОТНОСНО: Писма от Агенция за държавна финансова инспекция към Министерство на финансите. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

18.1.ПРИЕМА за сведение писма от Агенция за държавна финансова инспекция, към Министерство на финансите.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ